jkorsvik/nowiki_second_scrape_merged huggingface dataset:
Keeper’n til Liverpool

Keeper'n til Liverpool er en norsk filmkomedie regissert av Arild Andresen, som hadde premiere 22. oktober 2010. Ved den  61. Berlinalen i Berlin 2011 fikk filmen prisen Krystallbjørnen som beste barnefilm.


== Handling ==
Keeper'n til Liverpool handler om en 13 år gammel gutt ved navn Jo Idstad. Jo er en tankefull gutt som hele tiden går og tenker på hva som vil skje med ham hvis han gjør gale valg. På skolen er han en smart gutt, men han er nødt til å gjøre leksene til en annen elev for å slippe å bli mobbet, og betalinga for dette er fotballkort. Filmen handler også om å finne det ene fotballkortet som de alle mangler: kortet med keeperen til Liverpool. En dag får Jo tak i dette sjeldne kortet, men da han inviterer alle vennene sine hjem for å se, viser det seg at noen har tatt kortet. Han beskylder Tom Erik, som han gjør leksene til, for å ha tatt det, men Tom Erik nekter. En dag begynner ei ny jente i klassen til Jo. Hun heter Mari. Mari spiller fotball og interesserer seg for ligninger, og det er Jo også interessert i. Disse to blir gode venner, men etter hvert blir Jo viklet inn i masse løgn og kaos. Han skjønner hverken hva han skal gjøre, eller hva som nettopp har skjedd.


== Hovedpersonene ==
Jo Idstad (spilt av Ask van der Hagen) er 13 år, skolesmart og overbevist om at livet er livsfarlig. Skal du overleve ungdomsskolen gjelder det å unngå dødsfeller som bøllete medelever, helsefarlig sport og søte jenter.
Mari (spilt av Susanne Boucher) er Mari, den nye, pene jenta i klassen. Mari er flink på skolen, flink til å spille fotball og tør stå opp for seg selv.
Einar (spilt av Mattis Asker) er Jos kamerat, og sønnen til fotballtreneren. Einar har en storebror som er fotballproff i England – og en hemmelighet han går og bærer på.
Tom Erik (spilt av Jostein Skranes Brox) er skolens bølle.
Else Idstad (spilt av Andrine Sæther) er moren til Jo, og hun er engstelig for det meste her i verden.
Steinar (spilt av Kyrre Hellum) er psykolog og Jos nabo, som ofte "fører regnskap" sammen med moren.
Iver (spilt av Fridtjov Såheim) er den engasjerte fotballtreneren, som også er faren til Einar og fotballproffen Anders.
Bror (spilt av Tore Sagen ) er Jos klasseforstander, som stadig dukker opp når Jo sier eller gjør ting som kan misforstås.
Faren til Tom Erik (spilt av Kåre Conradi) er faren til skollens bølle. Han er passivt medlem av jakt- og fiskelaget, og kalles «Caravan-kongen».
Mustafa Al-Kabir (spilt av Mahsun Yucel) er hasjlangeren som selger dop til hovedpersonen, Jo Idstad.


== Referanser ==


== Eksterne lenker ==
(en) Keeper'n til Liverpool på Internet Movie Database 
(no) Keeper'n til Liverpool i Nasjonalbibliotekets filmografi 
(sv) Keeper'n til Liverpool i Svensk Filmdatabas 
(fr) Keeper'n til Liverpool på Allociné 
(nl) Keeper'n til Liverpool på MovieMeter 
(en) Keeper'n til Liverpool på Rotten Tomatoes 
Keepern til Liverpool hos Norsk filminstitutt
(no)  Keeper'n til Liverpool hos Filmweb
Odd Gisholt

Odd Gisholt (født 29. november 1946) er en norsk økonom.
Han er utdannet siviløkonom og dr.oecon i markedsføring fra Universität St. Gallen i Sveits. Han var forskningssjef ved instituttet for markedsføring og handel ved Universität St. Gallen før han ble rektor ved Handelsakademiet i Oslo i to perioder på tilsammen syv år. Deretter var han direktør og markedsføringsprofessor ved handelshøyskolen i Leipzig (HHL), rektor ved Norges Varehandelshøyskole (NVH), associate professor, direktør og høyskolelektor ved Handelshøyskolen BI samt direktør og professor ved Northern Institute of Technology Management (NIT) ved Technische Universität Hamburg-Harburg (TUHH) i fire år. Gisholt var generalsekretær i stiftelsen Libertas og styreformann i Morgenbladet A/S 1981–1986, og han fungerte i noen måneder 1984–1985 som ansvarlig redaktør i Morgenbladet. Han var styremedlem og daglig leder for Erik Gisholt A/S i Skien, et selskap som gikk konkurs i 6. februar 1998 og ble slettet 8. september 2001. Han har også vært direktør i Norges Markedsføringsforbund, formann i Norsk Markedsanalyse Forening, hvor han er æresmedlem. I ti år var han styremedlem i IBM Norge. Han har Oslo Handelsstands Forenings (OHF) hederstegn i gull, samt Svenske Føretagares Riksforbunds gullmedalje for arbeidet for fritt næringsliv. 
Han har tidligere blitt brukt som foredragsholder i næringslivet. Han hadde sin egen spalte i avisen Dagligvarehandelen i 10 år. For flere norske bedrifter har han bygget opp egne internskoler, eller Corporate Universities som de ofte kalles.Han har vært professor i internasjonal markedsføring og president ved International Business School of Service Management i Hamburg samt fagperson og programansvarlig for bachelorstudiene i markedsføring og internasjonal markedsføring ved Handelshøyskolen BIs avdeling i Drammen. I 5 år var han adjunct associate professor i internasjonal markedsføring ved Høyskolen i Harstad (HiH). Fra 1. september 2011 til 1. august 2015 var han associate dean for retail management ved BI Norwegian Business School hvor han har vært tilsluttet Institutt for Regnskap, Revisjon og Foretaksøkonomi. Forøvrig har han vært nasjonalt kursansvarlig for flere kurs i Retail Management ved BI. Den 31.12.2016 sluttet han som heltidsansatt høyskolelektor ved BI, men fortsetter som forelseser. Hans hovedaktivitet ligger nå i Institutt for Marketing & Retail Management.


== Referanser ==
Stavseng fyr

Stavseng fyr ligger på en øy i Kragerøfjorden. Fyrbygningen i tre har et høyt kirkelignende tårn i gavlen med et 4. ordens linseapparat.
Fyret ble bygget samtidig med Strømtangen fyr lenger ute i fjorden i 1874. Til sammen danner disse to en overettlinje. 
Tårnet på fyrbygningen ble bygget høyere i 1907. Som representant for små trefyr og den særegne utformingen er fyrstasjonen fredet etter lov om kulturminner.


== Se også ==
Norske fyr


== Eksterne lenker ==
«Norsk fyrliste 2008» (PDF). Kystverket. Arkivert fra originalen (PDF) 24. juli 2011. 
«Stavseng fyrstasjon». Norsk Fyrhistorisk Forening. Besøkt 19.08.2021. 
«Stavseng fyr». Kulturminnesøk. Riksantikvaren – Direktoratet for kulturminneforvaltning.
Liste over kardinaler utnevnt av Innocens VIII

Liste over kardinaler utnevnt av Innocens VIII er en liste over de åtte kardinalene pave Innocens VIII utnevnte under konsistoriet 9. mars 1489.


== 9. mars 1489 ==
Lorenzo Cybo de Mari
Ardicino della Porta d.y.
Antonio Pallavicini Gentili
André d'Espinay
Pierre d'Aubusson
in pectore Maffeo Gherardi O.S.B.Cam, 3. juli 1489 slo paven fast at Gherardi skulle kreeres under neste konsistorium, men om dette ikke skjedde skulle han anses som offentliggjort og tillates deltagelse i nevnte konsistorium.
Giovanni de’ Medici, senere pave Leo X.
Federico Sanseverino, kreert, men ikke offentliggjort da han var for ung. Paven døde før han offentliggjorde ham og Sanseverino ble offentliggjort sede vacante 26. juli 1492.


== Kilder ==
Salvador Miranda: The Cardinals of the Holy Roman Church
FYR Makedonia under Sommer-OL 2000

FYR Makedonia under Sommer-OL 2000. Åtte sportsutøvere fra FYR Makedonia deltok i fire sporter, bryting, padling, skyting og svømming under Sommer-OL 2000 i Sydney. Det var andre gangen FYR Makedonia deltok i et sommer-OL, de kom på delt 71.-plass med en bronsemedalje. Dette var landets første medalje i et OL. Padleren Lazar Popovski var landets flaggbærer under åpningsseremonien.


== Medaljer ==


== Medaljevinnerne ==
Ali Bongo Ondimba

Ali Bongo Ondimba (opprinnelig Alain Bernard Bongo; født 9. februar 1959 i Brazzaville i Fransk Ekvatorial-Afrika) er en gabonsk politiker som siden presidentvalget i 2009 har vært president i Gabon. 
Bongo er sønn av Omar Bongo, som var president i Gabon fra 1967 til sin død i 2009. Han er fra folkegruppen batéké.
Under hans fars presidentskap var han utenriksminister fra 1989 til 1991, og representerte byen Bongoville som nestleder i nasjonalforsamlingen fra 1991 til 1999, deretter var han forsvarsminister fra 1999 til 2009. Han er en visepresident i Parti démocratique gabonais (PDG), og var PDGs kandidat i presidentvalget i august 2009, som fulgte etter hans fars død. Ifølge offisielle resultater vant han valget med 42% av stemmene.I oktober 2021 er Ali Bongo sitert i "Pandora -papirene", disse dokumentene om bruk av offshore -selskaper i skatteparadiser, Ali Bongo ville ha vært mottaker av to selskaper som nå er oppløst.


== Referanser ==


== Eksterne lenker ==
(en) Ali Bongo Ondimba – kategori av bilder, video eller lyd på Commons
Gold Panda

Gold Panda (født Derwin Panda i London i 1980) er en britisk musiker og produsent. Sangen «Quitter's Raga» ble kåret til en av de 100 beste låtene i 2009 av musikknettstedet Pitchfork. Året etter kom albumet Lucky Shiner, som fikk stort sett positive kritikker.


== Diskografi ==


=== Album ===
Lucky Shiner (2010)


=== EP-er ===
Believe EP (2009)
Snow and Taxis (EP) (2010)


== Referanser ==

Greg Cochrane (23. september 2009): Introducing…Gold Panda. BBC Radio 1.
Ruben Gran (21. oktober 2010): Lydverket elsker: Gold Panda. NRK Lydverket.


== Eksterne lenker ==
Offisielt nettsted 
(en) Gold Panda – kategori av bilder, video eller lyd på Commons
Carl Joakim Brandt

Carl Joakim Brandt (født 15. august 1817 i Nyborg, død 27. desember 1889) var en dansk prest og forfatter. 


== Biografi ==
Carl Joakim Brandt ble født i Nyborg den 15. august 1817. Foreldrene hans var kjøpmannen Rasmus Peter Brandt, og den russiske visekonsulen Louise Esther (født Boesen). 
Etter å ha tilbragt flere år hos sin morfar, prosten J. F. Boesen, startet han på Nyborg skole, hvor han gikk ut i 1835. På vei over Storebælt, møtte han Ludvig Nicolaus Helveg, og de stiftet et vennskap som resulterte i et langt og fruktbart samarbeid. Joakim Brandt valgte å studere teologi, og som student var han i noen år huslærer. I 1841 ble han uteksaminert som teologisk kandidat. 
To år senere ble han lærer ved Waisenhuset. Denne stillingen hadde han i 10 år. I 1845 giftet han seg med Dorothea Louise Elisabeth Henningsen, som var datter av en urtehandler. Samme år den 5. oktober startet han sammen med sin svoger Rasmus Theodor Fenger ukebladet Dansk Kirketidende, som han senere, med unntak for prestetiden på landet, gav ut, delvis alene og delvis sammen med andre 
I kandidatårene arbeidet han og med kirke- og litteraturhistoriske studier, og i 1851 foretok han med offentlig støtte en reise til Stockholm og Uppsala for å benytte de derværende gammeldanske håndskrifter. I 1848 var han medstifter av selskapet for Danmarks kirkehistorie, hvor han i mange år satt i ledelsen, og i 1853 deltok han i stiftelsen av den danske forening.
I 1856 ble han forstander for Grundtvigs Højskole i Marienlyst. I 1860 ble han utnevnt til sogneprest i Rønnebæk og Olstrup, og i kraft av dette var han i perioden 1868–69 medlem av den siste kirkekommisjon. I 1872 ble han Grundtvigs etterfølger som prest ved Vartov, noe han var resten av sitt liv.
Joakim Brandt har vært en av de viktigste talsmenn for Grundtvigs kirke- og skoletanker, og han har på møter og ved mangfoldige bidrag til litteraturen, særlig i Dansk Kirketidende, talt Grundtvigianismenns sak. Som prest på landet og i hovedstaden, samlet han en stor krets om sin prekestol, og flere av hans salmer, som den originale («Vær stille, Hjærte, bi paa Gud») ble felleseie. I Norsk Salmebok er han representert med en salme han oversatte.
Han skrev en bibelhistorie (Bibelsk Billedbog med Fortællinger), en hjelpebok i kristelig barneoppdragelse, og hans «Legender», noe han fikk mye ros for. Også som prest fortsatte han sine historiske studier. Han gav også ut Lucidarius (1849), en gammeldansk lesebok (1857), et utvalg av Ældre danske Digtere (1862), Dansk Klosterlæsning (1865), Romantisk Digtning fra Middelalderen (I-III, 1869-77) og, til dels sammen med R. T. Fenger, femte bind av Christiern Pedersens danske skrifter. Han gav også ut tobindsverket Den danske salmedigtning i 1846-47 sammen med L.Helveg.


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 92-93.


== Eksterne lenker ==
Sanger i dansk Wikisource
Dag Bjørnestad

Dag Eirik Bjørnestad (født 23. mai 1954) er en norsk salmedikter. Han har skrevet norsk tekst og komponert melodien til salmen «Jeg har ofte søkt, o Herre» som finnes i Salmer 1997 og Rop det ut. Han har jobbet som ungdomsarbeider i Halden, og ha senere bosatt seg i Bergen.


== Litteratur ==
Tobias Salmelid (red.), Lundes sang- og salmeleksikon, Lunde forlag, Oslo, 1997. ISBN 82-520-4425-5. Side 34.
Daylight in the Dark

Daylight in the Dark er et musikkalbum med Beranek, utgitt i 1986.


== Sporliste ==
«Dancing in the Wind»
«Play with the Fire»
«Shine»
«Man without Soul»
«Teardrop»
«A Stream of Daylight»
«Paradise»
«True Love»
«Game Over»
«Design»


== Eksterne lenker ==
(en) Daylight in the Dark på Discogs
Rune Birkeland

Rune Birkeland (født 9. april 1914, død 21. juli 2007) var en norsk forfatter og salmedikter. Birkeland har hatt flere verv; som nynorskrepresentant i Norsk Språknemd, som formann i Kristiansand Kirkeakademi og som medlem av liturgikommisjonen fra 1968 til 1984. Han var formann for salmebokkomiteen fra 1972 til 1981, og er selv representert med to salmer han har oversatt i Norsk Salmebok og en i Salmer 1997 og Norsk salmebok 2013. Han har gitt ut biografien Wollert Konow S.B som kom i 1945 og en norsk oversettelse av John Bunyans The Pilgrim's Progress; Pilegrimsferda som kom i 1950.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 133-134.
Sigurd Willoch

Sigurd Daniel Isaachsen Willoch (født 16. mai 1903 i Kristiania, død 20. mars 1991 i Oslo) var en norsk kunsthistoriker, best kjent som Nasjonalgalleriets direktør 1946-73. 
Han tok magistergrad i kunsthistorie i 1925, med en avhandling om bestefaren Olaf Isaachsen. Avhandlingen ble utgitt året etter. Han tok i 1932 doktorgrad på en avhandling om Thomas Fearnley. Han var kritiker i Aftenposten 1935-42, i Morgenbladet 1945-46, skrev for Kunst og kultur 1926-27 og 1937-38, og var konservator ved Akershus slott 1937-46. 
I tillegg til bøker om Isaachen, August Cappelen, Fearnley, Hugo Lous Mohr og Edvard Munch skrev han bøker til Oslo Kunstforenings 100-årsjubileum i 1936 og Nasjonalgalleriets jubileum i 1937 og var medarbeider i Norsk biografisk leksikon 1929-1949. Som leder av nasjonalgalleriet hadde han ansvar for flere norske og internasjonale utstillinger, i tillegg til utstillinger av norsk kunst i utlandet. 
Han var medlem av Det Norske Videnskaps-Akademi fra 1939. En byste av ham, utført av Erling Saatvedt i 1973, eies av Nasjonalgalleriet.
Willochs privatarkiv befinner seg i Nasjonalmuseets arkiv, og er tilgjengelig via arkivportalen.


== Referanser ==


== Eksterne lenker ==
(no) Sigurd Willoch i Norsk biografisk leksikon
Sigurd Willochs arkiv Arkivert 23. september 2015 hos Wayback Machine.
Tacoma Bridge

Tacoma Bridge er et musikkalbum med Beranek, utgitt i 1994.


== Sporliste ==
«Closing Time»
«Tacoma Bridge»
«Ships»
«Together Alone»
«Machinery»
«Trick of Sounds 1»
«September Sunday»
«A Song From Across the World»
«Foreigner»
«Days to Come»
«Trick of Sounds 2»
Miniubåt

Miniubåter er små ubåter som enten er ubåter i miniatyr, eller formet som torpedoer med sadel, sitteplass eller førerhus.
Små ubåter har vært brukt som krigsverktøy fra annen verdenskrig av, da alle stormakter tok dem i bruk. Bemanningen har variert fra fire til to mann, avhengig av størrelse på farkosten. Dagens farkoster kan være bemannet med dykkere i froskemannslignende utstyr, men er oftest ubemannet og beregnet til større dyp enn en vil risikere dykkere på.
De første tegninger til det vi kan kalle miniubåter, dukket opp allerede i Napoleonskrigene, da Robert Fulton prøvde å selge ideen først til franskmennene, og siden til den britiske marine uten avsetning. En halvmodell finnes i dag på havna i Cherbourg.
Verdenskrigens miniubåter hadde begrenset rekkevidde, og var avhengig av å bli tauet til nær målet. De var utstyrt med framdrift, ekstra oppdriftsgass, styring opp, ned og sidelengs – og en sprengladining som måtte anbringes nær, helst på, målet for å virke. De var også utstyrt med klippeverktøy for å trenge gjennom torpedonett. De var mest beregnet på å dykke bare få meter under vannflaten.


== Kategorier og typer ==

[«våt ubåt»-kategorien] wet sub: Våte dykkerdrakter er standard, fordi mannskap har vanligvis på seg dykkerdrakt, og mannskapet sitter i et førerhus som fylles med vann (under havoverflaten) eller sitteplassen er på utsiden av fartøyets skrog. Ubåttypen «Bemannet torpedo» hører til kategorien.Motorised Submersible Canoe (MSC; «motorisert undervanns-kano»; dets form kan minne om en kajakk eller kano. Kallenavnet var Sleeping Beauty - Tornerose)


=== Fartøy der mannskap vanligvis ikke har dykkerdrakt ===
Biber (norsk: bever) var en tysk type fra den andre verdenskrigen. Vekt: 5,7 tonn
Fjernstyrt undervannsfarkost: Dagens ubemannede farkoster går under benevnelsen ROV. De tidligste utgavene ble sluppet ned og tatt opp med kabel festet til seg, mens nyere utgaver gjerne er 100 % fjernstyrt, og utstyrt med kameraer og manipulatorer tilpasset hvilket oppdrag de er i gang med. Siden de er ubemannet, har en gitt avkall på den akvadynamiske utformingen en finner hos bemannede farkoster, som også blir større på grunn av utstyr som er nødvendig for folk og sikkerhet.


== Kjente angrep ==
MK Arthur slepte med seg to Chariot-miniubåter  fra Shetland og langt inn i Trondhjemsfjorden i et forsøk på å senke slagskipet Tirpitz. 


== Referanser ==
Carl Bang

Carl Bang (født 19. januar 1880  i Moss, død 12. april 1960) var en norsk journalist, forfatter og salmedikter. Bang studerte i Tyskland og Belgia. Han hadde en sterk religiøs opplevelse i 1918, og var etter dette ansatt i Indremisjonen og virket som evangelist i Frikirken. Han var også engasjert i jødemisjon.
Bang skrev og oversatte mange sanger og gav ut to diktsamlinger; Gammelt Nytt I og II. Sangene hans er plukket ut i flere sang- og salmebøker som blir brukt i kirke- og organisasjonsliv, og han er blant annet representert med en salme han har oversatt i Salmer 1997 og Norsk salmebok 2013.


== Litteratur ==
Tobias Salmelid (red.), Lundes sang- og salmeleksikon, Lunde forlag, Oslo, 1997. ISBN 82-520-4425-5. Side 22.
The Red File

The Red File er et musikkalbum med Beranek, utgitt i 1988.


== Sporliste ==
«This Isn't My Day»
«Big City»
«Stay With Me»
«Blood Red Sky»
«Make Love»
«Dum-Dee-Dum-Dee»
«I Must Have Been Dreaming»
«High Rotation»
«Living By the Clock»
«I Wasn't There»
«Hotter Than the Sun»


== Eksterne lenker ==
(en) The Red File på Discogs 
(en) The Red File på MusicBrainz
Kari Arnestad

Kari Arnestad (født 8. oktober 1910, død 20. juni 1985) var en norsk lyriker og salmedikter. Arnestad jobbet som sosialkurator og for Det Norske Misjonsselskap. Hun gav ut diktsamlingen Under Guds Regnboge i 1979, og er representert med en salme hun har oversatt i Norsk Salmebok.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 132.
Albert Cammermeyer

Frederik Albert Cammermeyer (født 27. desember 1838 i Innvik, død 18. februar 1893 i Hvitsten) var en norsk bokhandler og forlegger.
23. mai 1869 giftet han seg med Kaja Jeanette Petrea Nathalie Dybwad (13. januar 1846 – 1. april 1872), datter av bokhandler Christopher Andreas Dybwad (1817 – 89) og Kaja Jeanette Petrea Nathalie Steen (1809 – 78).
Som 17-åring startet han hos Drammen-bokhandleren Harald Lyche (1854) og gikk i 1862 til Jacob Dybwad i Kristiania, der han i 1867 etablerte
Alb. Cammermeyers bokhandel og forlag. Det ble i sin tid det eneste norske forlag som kunne måle krefter med den danske forlagsdominansen. Bokhandelen hadde et utvidet repertoar samt stilte ut og solgte kunst. I 1870 ansatte han den første kvinnelige ekspeditør i en norsk bokhandel. Cammermeyer, som først ble nektet medlemskap i Bokhandlerforeningen (1867), ble opptatt i 1868 og var formann der fra 1886 til 1891. Etter at han ble syk, overlot han bokhandelen til tre av sine medarbeidere i 1888; i 1965 ble denne overtatt av Johan Grundt Tanum, og ble etter flere eieroverdragelser, en del av kjeden Tanum bokhandel i 1995 og i 2007 en del av Cappelen Damm. Forlagsdelen ble overtatt av Lars Swanström i 1890 og  ble drevet til frem hans død i 1939. Albert Cammermeyer døde i 1893 av hjertesvikt.
Albert Cammermeyers farfars far var Johan Sebastian Cammermeyer (1730 – 1819) som kom fra København til Bergen i 1754 og ble først gift med Maren Heiberg (1742 – 1812) og således morfar til Johan Sebastian Cammermeyer Welhaven (se slekten Heiberg). Etter Marens død giftet han seg med Anne Gude, de fikk Johan Siegfried Cammermeyer (1757 – 1844), Alberts farfar. Albert Cammermeyers far var distriktslegen Johan Widing Heiberg Cammermeyer (1805 – 56) som hadde praksis i Innvik 1836 – 41 og i Eid i Nordfjord 1841 – 55 inntil han døde av bronkitt. Hans mor var Karen Sofie Sehested Arctander (1809 – 72). Albert flyttet i 1854 til morens familie i Drammen. Etter farens død i 1856 flyttet også resten av familien til Drammen.


== Referanser ==


== Eksterne lenker ==
Cammermeyergården, Tollbodgaten 31 i Oslo, bygget av Alb. Cammermeyers forlag og Centraltrykkeriet, 1898, arkitekt Kristen Rivertz.
Haffner, Vilhelm (1948). Albert Cammermeyer : hans liv og virke. Oslo: Cammermeyers boghandel.  [Tilgang for norske IP-adresser.]
Peder Jensen Lodehat

Peder Jensen Lodehat (død 19. oktober 1416) var en dansk biskop og politiker. 
Han omtales første gang i 1375 som kannik i Roskilde, hvor han allerede var Margrethe Valdemarsdatter trofaste rådgiver. I 1382 gjør hun ham til biskop i Växjö i Småland, flere år før Sverige var blitt en del av Kalmarunionen. I 1386 blir han biskop i Århus domkirke, og i 1395 i Roskilde domkirke. Som Margrethes kansler og rådgiver deltok han i adskillige statsforhandliger, og han var en av hovedmennene bak Kalmarunionen. Flere ganger ga han Margrethe store økonomiske lån, også uten pantsikkerhet. 
Etter Margrethes død, kidnappet han liket hennes fra Sorø klosterkirke  og bragte det til Roskilde. Han fortsatte å arbeide som statsmann også under kong Erik av Pommern, og som rikets øverste kansler deltok han i danehoffet i Nyborg i 1413. 
Ca. 1400 oppførte han herregården Gjorslev på Stevns, og han stiftet et alter i Århus domkirke. I Roskilde opprettet han Sankt Sigfrids kapell i nordre tårn, hvor han i 1416 ble begravet ved siden av sin bror Andreas og søsteren Cecilia. 


== Eksterne lenker ==
(en) Peder Jensen Lodehat – kategori av bilder, video eller lyd på Commons 
Roskildehistorie.dk om Lodehat
Den store danske om Lodehat
Psykomotorikk

Psykomotorikk er læren om at sjel og sinnsstemninger gir seg uttrykk i kroppens bevegelsesapparatur og motsatt at sansning av egne og andres kroppsbevegelser kan slå «inn i sjelen».
Prinsippet er brukt i alle tider, bl.a. i form av det gammelgreske katharsis som skuespillpublikum gjennomgikk. En nyere variant finnes i uttrykket «Smil til verden, og den smiler igjen». 
Kunnskaper om psykomotorikken brukes også innen moderne pedagogikk.
Emory University School of Law

Emory University School of Law (også kalt Emory Law eller ELS) er det juridiske fakultetet ved Emory University, et privat forskningsuniversitet i USA. Det blir rangert som nr. 22 blant de juridiske fakultetene av U.S. News & World Report og regnes som et «first tier» juridisk fakultet. Det er også blant de juridiske fakultetene med høyest skolepenger (høyere enn Harvard). I 2007-2008 lå inntaksprosenten på 23% av søkerne.
Emory Law er kjent for sin offensive mangfoldspolitikk, med nesten 50 % kvinnelige studenter og rundt 32 % studenter fra underrepresenterte grupper. Ca. 60 % av studentene kommer fra utenfor det sørøstlige USA (hvor Emory ligger).[1]. Emory Law har nasjonalt og internasjonalt ledende forskningsmiljøer innen konkursrett, miljørett, feministisk rettsteori, opphavsrett, folkerett og forholdet mellom rett og religion.


== Referanser ==


== Eksterne lenker ==
Emory Law